Prienų rajono savivaldybės tarybai

|  |
| --- |
| **SPRENDIMO „DĖL PRIENŲ RAJONO SAVIVALDYBĖS ILGALAIKIO MATERIALIOJO TURTO NUOMOS IR PANAUDOS SUTARČIŲ NUTRAUKIMO“ PROJEKTO AIŠKINAMASIS RAŠTAS** |

2020-04-02

Atsižvelgiant į viešo elektroninio aukciono, įvykusio 2020-02-27 (aukciono Nr. 185718), protokolą, siūloma nutraukti Savivaldybės ilgalaikio materialiojo turto nuomos sutartį Nr. (9.28)D1-2016/331, pasirašytą su Rūtos Paltanavičienės individualia įmone. Iki aukciono R. Paltanavičienės individuali įmonė naudojosi Prienų rajono savivaldybei nuosavybės teise priklausančiu nekilnojamuoju turtu, esančiu B. Bulikos g. 8, Jiezne.

UAB ,,Prienų vandenys“ prašo nutraukti 2012 m. birželio 7 d. Savivaldybės nekilnojamojo turto panaudos sutartį Nr. (9.28)D1-2012/364, kuria buvo perduotas Prienų rajono savivaldybei nuosavybės teise priklausantis turtas (2 arteziniai gręžiniai, 2 vandentiekio bokštai, ūkio pastatas, esantys Strielčių k.) valstybinėms funkcijoms įgyvendinti. Įvykdžius Europos Sąjungos lėšomis finansuojamą projektą ,,Strielčių kaimo vandentiekio ir nuotakų tinklų statybos darbai“, bendrovei perduotas turtas nereikalingas.

Prienų švietimo pagalbos tarnybai suteikus patalpas Kauno g. 1A, Prienų m., reikia nutraukti panaudos sutartis dėl patalpų, esančių Kęstučio g. 45, Prienų m. (Prienų ,,Ąžuolo“ progimnazijos patalpos).

Šiuo metu baigtas vykdyti projektas ,,Ligoninės priestato (3D/2p) patalpų Kauno g. 56, Veiverių mstl., Veiverių sen., Prienų r. sav., paskirties keitimo į gyvenamąją, įrengiant socialinės globos ir savarankiško gyvenimo namus, rekonstravimo projektas“ ir VšĮ Veiverių pirminės sveikatos priežiūros centrui bus perduotas visas ligoninės pastatas valdyti, naudoti ir disponuoti juo patikėjimo teise pagal patikėjimo sutartį (Lietuvos Respublikos sveikatos priežiūros įstaigų įstatymo 36 straipsnio 3 dalis reglamentuoja, kad ,,savivaldybė jai nuosavybės teise priklausantį ilgalaikį materialųjį turtą savivaldybės tarybos nustatyta tvarka gali perduoti savivaldybių viešosioms įstaigoms patikėjimo teise pagal patikėjimo sutartį. Sprendimą dėl savivaldybės turto perdavimo patikėjimo teise priima savivaldybės taryba“). Atsižvelgiant į tai, reikia nutraukti 2011 m. liepos 30 d. sudarytą Prienų rajono savivaldybės nekilnojamojo turto panaudos sutartį.

Vadovaujantis Lietuvos Respublikos vietos savivaldos įstatymo 48 straipsnio 2 dalimi, kuri reglamentuoja, kad savivaldybės tarybos priimtus teisės aktus gali sustabdyti, pakeisti ar panaikinti pati savivaldybės taryba, siūloma anksčiau laiko nutraukti sprendimo projekte išvardytas sutartis.

Statybos ir ekonominės plėtros skyriaus vedėjas Tomas Žvirblys

Džiuljeta Čepeliauskienė, tel. (8 319) 61 173, el. p. dziuljeta.cepeliauskiene@prienai.lt